

LATVIJAS REPUBLIKA KRĀSLAVAS NOVADS

# KRĀSLAVAS NOVADA DOME

Reģ. Nr. 90001267487

Rīgas iela 51, Krāslava, Krāslavas nov., LV-5601. Tālrunis +371 65624383, fakss +371 65681772

e-pasts: dome@kraslava.lv

Krāslavā

**ĀRKĀRTAS SĒDES**

**PROTOKOLS**

2018.gada 4.aprīlī Nr.6

Sēde sasaukta Rīgas ielā 51, Krāslavā, plkst.1400

Sēdi atklāj plkst.1400

**Sēdi vada** – novada domes priekšsēdētājs Gunārs Upenieks

**Protokolē** – domes lietvede Ārija Leonoviča

**Piedalās:**

Deputāti - Jāzeps Dobkevičs, Aleksandrs Jevtušoks, Viktorija Lene, Antons Ļaksa, Viktors Moisejs, Juris Saksons, Aleksandrs Savickis, Gunārs Svarinskis, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs

##### Pašvaldības administrācijas darbinieki:

J.Geiba - izpilddirektors

V.Aišpurs - Administratīvās nodaļas vadītājs

I.Hmeļņicka - izpilddirektora vietniece finanšu un budžeta jautājumos

I.Dzalbe - Attīstības nodaļas vadītāja

E.Škutāne - informatīvā biļetena “Krāslavas Vēstis” redaktore

J.Roga - reportieris

I.Kavinska - sabiedrisko attiecību speciāliste

K.Pauniņš - IT lietotāju atbalsta speciālists

I.Vecele - pašvaldības iestādes “Sociālais dienests” sociālā darbiniece darbam ar

 ģimenēm ar bērniem

Ē.Geka - BSRC “Mūsmājas” direktore

Nepiedalās – Vera Bīriņa (komandējumā), Raimonds Kalvišs (komandējumā)

**Darba kārtība:**

1. Adresācijas jautājums
2. Par Latgales plānošanas reģiona deinstitucionalizācijas plānu 2017. – 2020.gadam

**1.§**

**Adresācijas jautājums**

Ziņo: G.Upenieks

Vārdiski un atklāti balsojot:

par – J.Dobkevičs, A.Jevtušoks, V.Lene, A.Ļaksa, V.Moisejs, J.Saksons, A.Savickis,

 G.Svarinskis, J.Tukāns, G.Upenieks, J.Vanaga, Ē.Zaikovskis, D.Zalbovičs

pret - nav

atturas - nav

Atklāti balsojot, par – 13, pret – nav, atturas – nav, Krāslavas novada dome **nolemj:**

Sakarā arKrāslavas novada pašvaldībai piekritīgā zemes īpašuma ar kadastra Nr. 6001-002-0433 reģistrāciju zemesgrāmatā, saskaņā ar 08.12.2015. MK noteikumu Nr.698 „Adresācijas noteikumi” 2.8.punktu, 2.9.punktu, **piešķirt** Krāslavas novada Krāslavas pilsētaszemes īpašumam ar kadastra Nr.6001-002-0433, kura sastāvā ir zemes vienība ar kadastra apzīmējumu 6001-002-0433, kā arī ēkai ar kadastra apzīmējumu 6001-002-0433-001 **adresi – Vienības iela 61A, Krāslava, Krāslavas novads, LV-5601.**

Lēmuma projekta iesniedzējs:

Domes priekšsēdētājs G.Upenieks

Lēmuma projekta sagatavotājs

Zemes lietu specialists I.Skerškāns

**2.§**

**Par Latgales plānošanas reģiona deinstitucionalizācijas plānu**

**2017. – 2020.gadam**

Ziņo: G.Upenieks, I.Dzalbe (Attīstības nodaļas vadītāja), Ē.Geka (BSRC “Mūsmājas” direktore), I.Vecele (pašvaldības iestādes “Sociālais dienests” sociālā darbiniece)

Debatēs piedalās: J.Vanaga, V.Lene, V.Moisejs, A.Jevtušoks

Vārdiski un atklāti balsojot:

par – J.Dobkevičs, A.Jevtušoks, V.Lene, A.Ļaksa, V.Moisejs, J.Saksons, A.Savickis,

 G.Svarinskis, J.Tukāns, G.Upenieks, J.Vanaga, Ē.Zaikovskis, D.Zalbovičs

pret - nav

atturas - nav

Atklāti balsojot, par – 13, pret – nav, atturas – nav, Krāslavas novada dome **nolemj:**

Pamatojoties uz likuma “Par pašvaldībām” 14.panta otrās daļas 3.punktu un 15.panta pirmās daļas 7.punktu un Ministru kabineta 2015.gada 16.jūnija noteikumu Nr.313 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi” 36.1punktu:

1. **Saskaņot** Latgales plānošanas reģiona deinstitucionalizācijas plānā 2018.-2020.gadam (izstrādāts Latgales plānošanas reģiona projektā “Deinstitucionalizācijas pasākumu īstenošana Latgales reģionā”, vienošanās Nr.9.2.2.1./15/I/005, ietvaros) iekļauto Krāslavas novada pašvaldības infrastruktūras attīstības risinājumu, finansējumu sadalījumā pa finansējuma avotiem un sasniedzamo uzraudzības rādītāju vērtības (pielikums Nr.1).
2. **Piedalīties** plāna īstenošanā saskaņā ar pieejamo finansējumu darbības programmas „Izaugsme un nodarbinātība” 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākumā „Pakalpojumu infrastruktūras attīstība deinstitucionalizācijas plānu īstenošanai” ietvaros.
3. Kontroli par lēmuma izpildi **uzdot** Krāslavas novada **pašvaldības iestādei “Sociālais dienests”.**

Lēmuma projekta iesniedzējs:

Domes priekšsēdētājs G.Upenieks

Lēmuma projekta sagatavotājs

Attīstības nodaļas vadītāja I.Dzalbe

Sēdi slēdz plkst.1425

Domes priekšsēdētājs G.Upenieks

Domes lietvede Ā.Leonoviča

2018.gada 5.aprīlī